Diari Oficial de la Generalitat Valenciana


Sumari del DOGV 2325, del 08-08-1994 (1994/832174)

ORDRE de 26 de juliol de 1994, del conseller d'Obres Públiques, Urbanisme i Transports reguladora de les ajudes econòmiques destinades a la rehabilitació d'habitatges afectats pels incendis forestals.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/26/(1)/dof/vci/html**

### Dades del document

Número de DOGV
:   2325

Data del DOGV
:   08-08-1994

Secció del DOGV
:   DISPOSICIONS GENERALS

Número del document
:   1994/832174


Data del document
:   26-07-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 26 de juliol de 1994, del conseller d'Obres Públiques, Urbanisme i Transports reguladora de les ajudes econòmiques destinades a la rehabilitació d'habitatges afectats pels incendis forestals.[94/5537]  
En vista dels greus incendis forestals que recentment s'han produït a la Comunitat Valenciana, cal que la Generalitat Valenciana arbitre un sistema de mesures extraordinàries per a la reparació dels danys produïts en els habitatges, equipaments i infrastructures afectades.  
En conseqüència, a proposta del conseller d'Obres Públiques, Urbanisme i Transports, el Govern Valencià, amb data de 8 de juliol de 1994, va adoptar l'acord de concedir ajudes econòmiques directes per a la consecució dels fins amunt assenyalats.  
D'acord amb això, regula amb aquesta ordre el procediment per a la tramitació de les esmentades ajudes, per la qual cosa,   
ORDENA:  
Article primer. Finalitat  
La Generalitat Valenciana concedirà ajudes econòmiques directes per a la reparació dels danys produïts pels incendis forestals d'acord amb el que disposen els articles següents.  
Les ajudes es concediran únicament per a la rehabilitació d'habitatges, i annexos de caràcter artesanal, agrícola o ramader vinculats als habitatges. En queden exclosos, per tant, els danys produïts a construccions aïllades o desvinculades dels habitatges, tals com pallars o corrals aïllats, granges, naus, magatzems i cases en general que no tinguen les dotacions i característiques pròpies dels habitatges.  
S'exclou així també els danys produïts en béns mobles de qualsevol tipus, mercaderies, estris domèstics, i també danys als arbres, al ramat, a les collites, etc.  
En el cas de masos o alqueries danyades, la protecció s'estén a la totalitat de les edificacions que la integren.  
Article segon. Quantia de les ajudes  
1. Habitatges en el nucli urbà, unifamiliars i masos habitats: el 100 per 100 de l'import de la reparació.  
2. Unifamiliars situats fora del nucli urbà destinats a segona residència: el 50 per 100 de l'import de la reparació.  
3. Així mateix, es podran concedir ajudes per a infrastructures i equipaments, d'acord amb la magnitud del dany i les competències d'altres administracions implicades.  
Article tercer. Tramitació  
1. Les sol·licituds es presentaran en el termini d'un mes a partir de la data de publicació d'aquesta Ordre, en l'ajuntament corresponent.  
2. La documentació que ha de presentar l'interessat és aquesta:  
- Imprés de sol·licituds segons el model que figura en l'annex I de l'ordre.  
- Fotocòpia del document nacional d'identitat i el NIF.  
- Documentació acreditativa de la titularitat de l'habitatge o vinculació amb aquesta. Si mancava, certificat municipal que acredite aquest vincle.  
- Certificat d'empadronament només en el supòsit que l'habitatge es trobe situat fora del nucli urbà i en constituesca el domicili habitual i permanent.  
3. Els ajuntaments trametran les sol·licituds juntament amb la documentació annexa a la Direcció General d'Arquitectura i Habitatge abans de passar els 15 dies següents a l'acabament del termini de sol·licitud. Les sol·licituds hauran d'anar acompanyades d'una relació de tots els habitatges afectats, la qual comportarà el reconeixement, per part de l'ajuntament, que els habitatges que hi ha són conformes amb la legislació urbanística vigent.  
4. L'informe sobre la taxació dels danys, el realitzarà el tècnic competent d'acord amb el model de l'annex II. La Direcció General d'Arquitectura i Habitatge col·laborarà amb el Col·legi d'Arquitectes per a la realització dels informes de taxació i la redacció dels projectes i direcció d'obres que se'n deriven.  
5. Una vegada tramesa per part de l'ajuntament la documentació, la Direcció General d'Arquitectura i Habitatge dictarà una resolució en la qual reconeixerà l'import total de l'ajuda i en el mateix acte ordenarà el pagament del 50 per 100 d'aquesta, i condicionarà la resta a la justificació d'haver fet el 50 per 100 de les obres.  
Article quart. Execució de les obres  
1. En tot cas, les obres per les quals s'han obtingut les ajudes econòmiques que l'ordre regula hauran de començar-se en el termini de tres mesos des de l'ingrés de l'anticipació d'aquestes.   
Si no comencen les obres en el termini previst o no es fan caldrà tornar les ajudes obtingudes incrementades amb els interessos legals meritats.  
2. El sol·licitant comunicarà en el model establert a l'annex III les dates del començament de les obres, l'execució del 50 per 100 i de l'acabament.  
DISPOSICIÓ FINAL  
L'ordre vigirà des de l'endemà de la publicació en el Diari Oficial de la Generalitat Valenciana.  
Valencia, 26 de juliol de 1994  
El conseller d'Obres Públiques, Urbanisme i Transports,  
EUGENIO BURRIEL DE ORUETA  
ANNEX I  
Sol·licitud d'ajudes econòmiques per a la rehabilitació d'habitatges afectats pels incendis forestals  
Sr./Sra. ... , amb DNI/NIF núm. ..., i amb domicili a (carrer/plaça) ..., núm. ..., porta ..., municipi ..., província ..., CP ..., telèfon ...,  
EXPOSE:  
Que l'habitatge situat al terme municipal d ..., a (1) ...,  
del qual sóc (2) ..., ha resultat afectat per l'incendi forestal del dia .. d ... de 1994, que ha provocat aquests danys a l'immoble: ... .  
Que el cost estimat dels danys ascendeix a ... pessetes.  
Que l'habitatge és: [] domicili habitual i permanent, [] segona residència.  
Que l'habitatge es troba: [] dins del nucli urbà [] fora del nucli urbà.  
Documentació adjunta:  
[ ] Fotocòpia del DNI i NIF  
[ ] Certificat de l'ajuntament que acredita la titularitat o la vinculació del sol·licitant a l'habitatge.  
[ ] Certificat d'empadronament (només si l'habitatge sinistrat està fora del nucli urbà i és el domicili habitual i permanent)  
[ ] Fotocòpia de la pòlissa d'assegurança (si l'habitatge estava assegurat).  
Per això, demane les ajudes econòmiques establertes per Acord del Ple del Consell de la Generalitat Valenciana, del 8 de juliol de 1994, per a la rehabilitació de l'habitatge afectat pels incendis forestals. Vull que s'ingressen al compte:  
Entitat bancària ..., Codi ..., Número del compte ..., Domicili i població de la sucursal ..., titular del compte ..., NIF del titular ... .  
Així mateix, em compromet a facilitar les visites per a la inspecció de l'immoble afectat pels tècnics competents i a començar les obres en el termini de tres mesos des de la notificació de la concessió de les ajudes o des de l'ingrés de l'anticipació de la subvenció.  
..., .. d ... de 1994  
firma  
DIRECCIO GENERAL D'ARQUITECTURA I HABITATGE  
(1) Partida, camí, carretera, carrer, plaça...  
(2) Propietari, inquilí, usufructuari...  
ANNEX II  
Esquema d'informe tècnic sobre la taxació dels danys   
produïts en habitatges pels incendis forestals  
1. Identificació de l'autor de l'informe, titulació i número de col·legiat.  
2. Emplaçament de l'habitatge afectat, amb plànol de situació.  
3. Descripció de l'edifici o habitatge sinistrat:  
- Ús.  
- Tipologia constructiva.  
- Materials.  
- Composició.  
- Superfície aproximada.  
4. Data del sinistre i causes.  
5. Descripció dels danys, segons aquest esquema:  
- Tancaments.  
- Coberta.


Còpia Permalink ELI